title: Vykonávacie nariadenie Komisie (EÚ) 2019/413 zo 14. marca 2019, ktorým sa mení vykonávacie nariadenie (EÚ) 2015/1998, pokiaľ ide o tretie krajiny uznané za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany civilného letectva (Text s významom pre EHP)

text:
                  15.3.2019

                  SK

                  Úradný vestník Európskej únie

                  L 73/98

         VYKONÁVACIE NARIADENIE KOMISIE (EÚ) 2019/413
         zo 14. marca 2019,
         ktorým sa mení vykonávacie nariadenie (EÚ) 2015/1998, pokiaľ ide o tretie krajiny uznané za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany civilného letectva
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002, (1) a najmä na jeho článok 4 ods. 3,
         keďže:

                     (1)

                     Nariadením Komisie (ES) č. 272/2009 (2) sa dopĺňajú spoločné základné normy bezpečnostnej ochrany civilného letectva stanovené v prílohe k nariadeniu (ES) č. 300/2008.

                     (2)

                     Zároveň sa v nariadení (ES) č. 272/2009 Komisia poveruje uznávaním rovnocennosti noriem bezpečnostnej ochrany tretích krajín v súlade s kritériami stanovenými v časti E prílohy k uvedenému nariadeniu.

                     (3)

                     V prílohe k vykonávaciemu nariadeniu Komisie (EÚ) 2015/1998 (3) sa uvádza zoznam tretích krajín uznaných za krajiny uplatňujúce normy bezpečnostnej ochrany rovnocenné so spoločnými základnými normami.

                     (4)

                     Spojené kráľovstvo Veľkej Británie a Severného Írska Komisii potvrdilo, že zachová svoje predpisy a normy bezpečnostnej ochrany letectva rovnocenné s právnymi predpismi Únie aj po dátume jeho vystúpenia z Európskej únie 30. marca 2019.

                     (5)

                     Komisia overila, že Spojené kráľovstvo Veľkej Británie a Severného Írska vyhovuje kritériám stanoveným v časti E prílohy k nariadeniu (ES) č. 272/2009.

                     (6)

                     Komisia stanovila primeraný postup uloženia zodpovednosti za určovanie leteckých dopravcov, oprávnených zástupcov tretej krajiny a známych odosielateľov tretej krajiny, ktorých v súčasnosti určuje Spojené kráľovstvo ako ACC3, RA3 a KC3, iným členským štátom, pričom tento postup by mal byť regulovaný prechodnými vykonávacími ustanoveniami.

                     (7)

                     Komisia a členské štáty uznávajú cenný prínos overovateľov bezpečnostnej ochrany letectva EÚ schválených v Spojenom kráľovstve Veľkej Británie a Severného Írska k fungovaniu zabezpečeného dodávateľského reťazca ACC3, RA3 a KC3, a využívajú príležitosť stanoviť, aby zodpovednosť za ich schvaľovanie od 30. marca 2019 prevzali členské štáty.

                     (8)

                     Vykonávacie nariadenie (EÚ) 2015/1998 by sa preto malo zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom výboru zriadeného článkom 19 nariadenia (ES) č. 300/2008,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) 2015/1998 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Článok 3
            Toto nariadenie sa uplatňuje od dňa nasledujúceho po dni, keď sa podľa článku 50 ods. 3 Zmluvy o Európskej únii na Spojené kráľovstvo Veľkej Británie a Severného Írska a v ňom prestanú uplatňovať zmluvy, s výhradou možnej dohody o vystúpení uzavretej v súlade s článkom 50 ods. 2 Zmluvy o Európskej únii.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 97, 9.4.2008, s. 72.

            (2)  Nariadenie Komisie (ES) č. 272/2009 z 2. apríla 2009, ktorým sa dopĺňajú spoločné základné normy bezpečnostnej ochrany civilného letectva stanovené v prílohe k nariadeniu Európskeho parlamentu a Rady (ES) č. 300/2008 (Ú. v. EÚ L 91, 3.4.2009, s. 7).

            (3)  Vykonávacie nariadenie Komisie (EÚ) 2015/1998 z 5. novembra 2015, ktorým sa stanovujú podrobné opatrenia na vykonávanie spoločných základných noriem bezpečnostnej ochrany letectva (Ú. v. EÚ L 299, 14.11.2015, s. 1).

            PRÍLOHA
            Príloha k vykonávaciemu nariadeniu (EÚ) 2015/1998 sa mení takto:

                        1.

                        V kapitole 3 sa dodatok 3-B nahrádza takto:
                        „DODATOK 3-B

                        BEZPEČNOSTNÁ OCHRANA LIETADLA

                           TRETIE KRAJINY, AKO AJ INÉ KRAJINY A ÚZEMIA, NA KTORÉ SA V SÚLADE S ČLÁNKOM 355 ZMLUVY O FUNGOVANÍ EURÓPSKEJ ÚNIE NEVZŤAHUJE HLAVA VI TRETEJ ČASTI UVEDENEJ ZMLUVY, KTORÉ SÚ UZNANÉ ZA KRAJINY UPLATŇUJÚCE NORMY BEZPEČNOSTNEJ OCHRANY ROVNOCENNÉ SO SPOLOČNÝMI ZÁKLADNÝMI NORMAMI BEZPEČNOSTNEJ OCHRANY CIVILNÉHO LETECTVA

                        Vzhľadom na bezpečnostnú ochranu lietadla sa za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany civilného letectva uznávajú tieto tretie krajiny, ako aj iné krajiny a územia, na ktoré sa v súlade s článkom 355 Zmluvy o fungovaní Európskej únie nevzťahuje hlava VI tretej časti uvedenej zmluvy:

                                       Kanada

                                       Faerské ostrovy, pokiaľ ide o letisko Vagar

                                       Grónsko, pokiaľ ide o letisko Kangerlussuaq

                                       Guernsey

                                       Ostrov Man

                                       Jersey

                                       Čierna Hora

                                       Singapurská republika, pokiaľ ide o letisko Changi v Singapure

                                       Spojené kráľovstvo Veľkej Británie a Severného Írska

                                       Spojené štáty americké

                              V prípade, že Komisia získa informácie, podľa ktorých normy bezpečnostnej ochrany uplatňované príslušnou treťou alebo inou krajinou, prípadne iným príslušným územím, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami Únie, ihneď o tejto skutočnosti informuje príslušné orgány členských štátov.
                        V prípade, že Komisia získa informácie o opatreniach (vrátane kompenzačných opatrení), ktorými sa potvrdí, že došlo k obnoveniu rovnocennosti relevantných noriem bezpečnostnej ochrany letectva uplatňovaných príslušnou treťou alebo inou krajinou, prípadne príslušným územím, bezodkladne o tejto skutočnosti informuje príslušné orgány členských štátov.“;

                        2.

                        V kapitole 4 sa dodatok 4-B nahrádza takto:
                        „DODATOK 4-B

                        CESTUJÚCI A PRÍRUČNÁ BATOŽINA

                           TRETIE KRAJINY, AKO AJ INÉ KRAJINY A ÚZEMIA, NA KTORÉ SA V SÚLADE S ČLÁNKOM 355 ZMLUVY O FUNGOVANÍ EURÓPSKEJ ÚNIE NEVZŤAHUJE HLAVA VI TRETEJ ČASTI UVEDENEJ ZMLUVY, KTORÉ SÚ UZNANÉ ZA KRAJINY UPLATŇUJÚCE NORMY BEZPEČNOSTNEJ OCHRANY ROVNOCENNÉ SO SPOLOČNÝMI ZÁKLADNÝMI NORMAMI BEZPEČNOSTNEJ OCHRANY CIVILNÉHO LETECTVA

                        V prípade cestujúcich a príručnej batožiny sa za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany civilného letectva uznávajú tieto tretie krajiny, ako aj iné krajiny a územia, na ktoré sa v súlade s článkom 355 Zmluvy o fungovaní Európskej únie nevzťahuje hlava VI tretej časti uvedenej zmluvy:

                                       Kanada

                                       Faerské ostrovy, pokiaľ ide o letisko Vagar

                                       Grónsko, pokiaľ ide o letisko Kangerlussuaq

                                       Guernsey

                                       Ostrov Man

                                       Jersey

                                       Čierna Hora

                                       Singapurská republika, pokiaľ ide o letisko Changi v Singapure

                                       Spojené kráľovstvo Veľkej Británie a Severného Írska

                                       Spojené štáty americké

                              V prípade, že Komisia získa informácie, podľa ktorých normy bezpečnostnej ochrany uplatňované príslušnou treťou alebo inou krajinou, prípadne iným príslušným územím, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami Únie, ihneď o tejto skutočnosti informuje príslušné orgány členských štátov.
                        V prípade, že Komisia získa informácie o opatreniach (vrátane kompenzačných opatrení), ktorými sa potvrdí, že došlo k obnoveniu rovnocennosti relevantných noriem bezpečnostnej ochrany letectva uplatňovaných príslušnou treťou alebo inou krajinou, prípadne príslušným územím, bezodkladne o tejto skutočnosti informuje príslušné orgány členských štátov.“;

                        3.

                        V kapitole 5 sa dodatok 5-A nahrádza takto:
                        „DODATOK 5-A

                        PODANÁ BATOŽINA

                           TRETIE KRAJINY, AKO AJ INÉ KRAJINY A ÚZEMIA, NA KTORÉ SA V SÚLADE S ČLÁNKOM 355 ZMLUVY O FUNGOVANÍ EURÓPSKEJ ÚNIE NEVZŤAHUJE HLAVA VI TRETEJ ČASTI UVEDENEJ ZMLUVY, KTORÉ SÚ UZNANÉ ZA KRAJINY UPLATŇUJÚCE NORMY BEZPEČNOSTNEJ OCHRANY ROVNOCENNÉ SO SPOLOČNÝMI ZÁKLADNÝMI NORMAMI BEZPEČNOSTNEJ OCHRANY CIVILNÉHO LETECTVA

                        Vzhľadom na podanú batožinu sa za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany civilného letectva uznávajú tieto tretie krajiny, ako aj iné krajiny a územia, na ktoré sa v súlade s článkom 355 Zmluvy o fungovaní Európskej únie nevzťahuje hlava VI tretej časti uvedenej zmluvy:

                                       Kanada

                                       Faerské ostrovy, pokiaľ ide o letisko Vagar

                                       Grónsko, pokiaľ ide o letisko Kangerlussuaq

                                       Guernsey

                                       Ostrov Man

                                       Jersey

                                       Čierna Hora

                                       Singapurská republika, pokiaľ ide o letisko Changi v Singapure

                                       Izraelský štát, pokiaľ ide o medzinárodné letisko Ben Gurion

                                       Spojené kráľovstvo Veľkej Británie a Severného Írska

                                       Spojené štáty americké

                              V prípade, že Komisia získa informácie, podľa ktorých normy bezpečnostnej ochrany uplatňované príslušnou treťou alebo inou krajinou, prípadne iným príslušným územím, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami bezpečnostnej ochrany letectva Únie, bezodkladne o tejto skutočnosti informuje príslušné orgány členských štátov.
                        V prípade, že Komisia získa informácie o opatreniach (vrátane kompenzačných opatrení), ktorými sa potvrdí, že došlo k obnoveniu rovnocennosti relevantných noriem bezpečnostnej ochrany letectva uplatňovaných príslušnou treťou alebo inou krajinou, prípadne príslušným územím, bezodkladne o tejto skutočnosti informuje príslušné orgány členských štátov.“;

                        4.

                        V kapitole 6 sa dopĺňa tento bod 6.8.1.6:

                                    „6.8.1.6.

                                    Po tom, ako Spojené kráľovstvo Veľkej Británie a Severného Írska oznámilo svoj úmysel vystúpiť podľa článku 50 ZEÚ z Európskej únie, sa na určenia za ACC3, ktoré tento členský štát vydal, vzťahujú tieto ustanovenia:

                                                a)

                                                Zodpovednosť za aktuálne určenia sa prevádza na príslušný orgán členského štátu uvedeného v prílohe k nariadeniu Komisie (ES) č. 748/2009 v znení zmien na účely vystúpenia Spojeného kráľovstva z Únie.

                                                b)

                                                Zodpovednosť za určenia za ACC3 leteckých dopravcov, ktorí nie sú uvedení v zozname v prílohe k nariadeniu Komisie (ES) č. 748/2009 v znení zmien, sa prevádza na príslušný orgán určený v bode 6.8.1.1 písm. c).

                                                c)

                                                Príslušný orgán členského štátu podľa opisu v písmenách a) a b) sa môže dohodnúť so svojím náprotivkom v inom členskom štáte, že daný náprotivok prijme zodpovednosť za určenia za ACC3 určitého leteckého dopravcu. Dotknutý členský štát o tejto skutočnosti bezodkladne informuje Komisiu.

                                                d)

                                                Komisia príslušný orgán Spojeného kráľovstva informuje o tom, ktorý členský štát preberá zodpovednosť za jeho určenia za ACC3.

                                                e)

                                                Príslušný orgán Spojeného kráľovstva príslušnému orgánu členského štátu preberajúceho zodpovednosť dá k dispozícii kópiu potrebnej dokumentácie, na základe ktorej určil leteckých dopravcov uvedených v písmene a) za ACC3. Predmetná dokumentácia musí zahŕňať minimálne úplnú správu o overení, program bezpečnostnej ochrany a prípadne plán dohodnutý s dotknutým leteckým dopravcom.

                                                f)

                                                Ak sú povinnosti podľa písmena e) splnené, zodpovednosť za určenia za ACC3 sa prevedie v deň vystúpenia Spojeného kráľovstva z Európskej únie.

                                                g)

                                                Platnosť určení leteckých dopravcov, ktorí pôsobia výlučne na území Spojeného kráľovstva, za ACC3 sa skončí.

                                                h)

                                                Určenia za ACC3, za ktoré sa previedla zodpovednosť na iný členský štát, zostávajú platné až do uplynutia platnosti a predmetný členský štát preberá zodpovednosť a povinnosti opísané v tomto nariadení.

                                                i)

                                                Komisia uľahčí prevod zodpovednosti z administratívneho hľadiska vrátane záznamu podrobností o ACC3 do databázy Únie o bezpečnosti dodávateľského reťazca.“.

                        5.

                        V kapitole 6 sa dopĺňa tento bod 6.8.4.10:

                                    „6.8.4.10.

                                    Po tom, ako Spojené kráľovstvo Veľkej Británie a Severného Írska oznámilo svoj úmysel vystúpiť podľa článku 50 ZEÚ z Európskej únie, sa na určenia za RA3 a KC3, ktoré tento členský štát vydal, vzťahujú tieto ustanovenia:

                                                a)

                                                Zodpovednosť za určenia za RA3 alebo KC3 subjektu pozostávajúceho z pobočky alebo dcérskeho podniku leteckého dopravcu alebo samotného leteckého dopravcu sa prevádza na príslušný orgán členského štátu podľa bodu 6.8.1.1 tohto nariadenia:

                                                b)

                                                Zodpovednosť za určenia za RA3 alebo KC3 subjektu, ktorý nie je priamo spojený s leteckým dopravcom, sa prevádza na príslušný orgán členského štátu podľa bodu 6.8.1.1 ako na príslušný orgán zodpovedný za národného alebo hlavného leteckého dopravcu tretej krajiny, v ktorej RA3 alebo KC3 pôsobí.

                                                c)

                                                Zodpovednosť za určenia za RA3 alebo KC3 subjektu, na ktorý sa nevzťahuje písmeno a) alebo b), sa prevádza na príslušný orgán členského štátu podľa bodu 6.8.1.1 ako na príslušný orgán zodpovedný za jedného z leteckých dopravcov Únie pôsobiacich z letísk, kde pôsobí RA3 alebo KC3, alebo z letísk najbližšie k lokalite subjektu.

                                                d)

                                                Príslušný orgán členského štátu podľa opisu v písmenách a) až c) sa môže dohodnúť so svojím náprotivkom v inom členskom štáte, že daný náprotivok prijme zodpovednosť za určenia za RA3 alebo KC3 určitého subjektu alebo leteckého dopravcu. Dotknutý členský štát o tejto skutočnosti bezodkladne informuje Komisiu.

                                                e)

                                                Komisia príslušný orgán Spojeného kráľovstva informuje o tom, ktorý členský štát preberá zodpovednosť za jeho určenia za RA3 a KC3.

                                                f)

                                                Príslušný orgán Spojeného kráľovstva príslušnému orgánu členského štátu preberajúceho zodpovednosť dá k dispozícii kópiu potrebnej dokumentácie, na základe ktorej určil subjekt alebo leteckého dopravcu za RA3 alebo KC3. Predmetná dokumentácia musí zahŕňať minimálne úplnú správu o overení, program bezpečnostnej ochrany dotknutého subjektu alebo leteckého dopravcu.

                                                g)

                                                Ak sú povinnosti podľa písmena f) splnené, zodpovednosť za určenia za RA3 a KC3 sa prevedie v deň vystúpenia Spojeného kráľovstva z Európskej únie.

                                                h)

                                                Určenia za RA3 a KC3, za ktoré sa previedla zodpovednosť na iný členský štát, zostávajú platné až do uplynutia platnosti a predmetný členský štát preberá zodpovednosť a povinnosti opísané v tomto nariadení.

                                                i)

                                                Komisia uľahčí prevod zodpovednosti z administratívneho hľadiska vrátane záznamu podrobností o RA3 a KC3 do databázy Únie o bezpečnosti dodávateľského reťazca.“.

                        6.

                        V kapitole 6 sa dodatok 6-F nahrádza takto:
                        „DODATOK 6-F

                        NÁKLAD A POŠTOVÉ ZÁSIELKY
                        6-Fi

                           TRETIE KRAJINY, AKO AJ INÉ KRAJINY A ÚZEMIA, NA KTORÉ SA V SÚLADE S ČLÁNKOM 355 ZMLUVY O FUNGOVANÍ EURÓPSKEJ ÚNIE NEVZŤAHUJE HLAVA VI TRETEJ ČASTI UVEDENEJ ZMLUVY, KTORÉ SÚ UZNANÉ ZA KRAJINY UPLATŇUJÚCE NORMY BEZPEČNOSTNEJ OCHRANY ROVNOCENNÉ SO SPOLOČNÝMI ZÁKLADNÝMI NORMAMI BEZPEČNOSTNEJ OCHRANY CIVILNÉHO LETECTVA

                        Vzhľadom na náklad a poštové zásielky sa za krajiny, ktoré uplatňujú normy bezpečnostnej ochrany rovnocenné spoločným základným normám bezpečnostnej ochrany civilného letectva, uznávajú tieto tretie krajiny:

                                       Čierna Hora

                                       Spojené kráľovstvo Veľkej Británie a Severného Írska

                              V prípade, že Komisia získa informácie, podľa ktorých normy bezpečnostnej ochrany uplatňované príslušnou treťou alebo inou krajinou, prípadne iným príslušným územím, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami bezpečnostnej ochrany letectva Únie, bezodkladne o tejto skutočnosti informuje príslušné orgány členských štátov.
                        V prípade, že Komisia získa informácie o opatreniach (vrátane kompenzačných opatrení), ktorými sa potvrdí, že došlo k obnoveniu rovnocennosti relevantných noriem bezpečnostnej ochrany letectva uplatňovaných príslušnou treťou alebo inou krajinou, prípadne príslušným územím, bezodkladne o tejto skutočnosti informuje príslušné orgány členských štátov.
                        6-Fii

                           ZOZNAM TRETÍCH KRAJÍN, AKO AJ INÝCH KRAJÍN A ÚZEMÍ, NA KTORÉ SA V SÚLADE S ČLÁNKOM 355 ZMLUVY O FUNGOVANÍ EURÓPSKEJ ÚNIE NEVZŤAHUJE HLAVA VI TRETEJ ČASTI UVEDENEJ ZMLUVY, A V PRÍPADE KTORÝCH SA NEVYŽADUJE OZNAČENIE ACC3, JE UVEDENÝ VO VYKONÁVACOM ROZHODNUTÍ KOMISIE C(2015) 8005

                        6-Fiii

                           OVEROVACIE ČINNOSTI TRETÍCH KRAJÍN, AKO AJ INÝCH KRAJÍN A ÚZEMÍ, NA KTORÉ SA V SÚLADE S ČLÁNKOM 355 ZMLUVY O FUNGOVANÍ EURÓPSKEJ ÚNIE NEVZŤAHUJE HLAVA VI TRETEJ ČASTI UVEDENEJ ZMLUVY, KTORÉ SÚ UZNANÉ ZA ROVNOCENNÉ S OVEROVANÍM BEZPEČNOSTNEJ OCHRANY LETECTVA EÚ.

                        Zatiaľ neboli prijaté žiadne ustanovenia.“;

                        7.

                        V kapitole 11 sa dopĺňajú tieto body 11.6.3.9 a 11.6.3.10:

                                    „11.6.3.9.

                                    Od dátumu vystúpenia Spojeného kráľovstva Veľkej Británie a Severného Írska z Európskej únie podľa článku 50 ZEÚ sa na overovateľov bezpečnostnej ochrany letectva EÚ, ktorých tento členský štát schválil na overovanie leteckých dopravných spoločností, prevádzkovateľov a subjektov uchádzajúcich sa o uznanie za ACC3, RA3 a KC3, vzťahujú tieto ustanovenia:

                                                a)

                                                už nie sú uznaní v Únii;

                                                b)

                                                overenia bezpečnostnej ochrany letectva EÚ vykonané pred dátumom vystúpenia Spojeného kráľovstva z Únie vrátane správ EÚ o overení vydaných pred daným dátumom zostávajú platné na účely určenia leteckých dopravcov, prevádzkovateľov a subjektov, ktorých overili;

                                    11.6.3.10.

                                    Jednotlivci a subjekty uvedené v predchádzajúcom bode sa u príslušného orgánu členského štátu môžu uchádzať o schválenie ako overovatelia bezpečnostnej ochrany letectva EÚ. Schvaľujúci členský štát:

                                                a)

                                                získa od príslušného orgánu Spojeného kráľovstva potrebnú dokumentáciu, na základe ktorej jednotlivec alebo právnická osoba boli schválené ako overovateľ bezpečnostnej ochrany letectva EÚ;

                                                b)

                                                overí, či žiadateľ spĺňa požiadavky Únie uvedené v tejto kapitole. Ak sa príslušný orgán k spokojnosti presvedčí, že žiadateľ dané požiadavky spĺňa, môže jednotlivca alebo subjekt schváliť ako overovateľa bezpečnostnej ochrany letectva EÚ na obdobie, ktoré nepresahuje obdobie schválenia udeleného príslušným orgánom Spojeného kráľovstva;

                                                c)

                                                bezodkladne informuje Komisiu, že zabezpečí zaznamenanie overovateľa bezpečnostnej ochrany letectva EÚ do databázy Únie o bezpečnosti dodávateľského reťazca.“


title: Vykonávacie nariadenie Rady (EÚ) 2019/459 z 21. marca 2019, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom ohľadom na situáciu v Egypte

text:
                  22.3.2019

                  SK

                  Úradný vestník Európskej únie

                  L 80/1

         VYKONÁVACIE NARIADENIE RADY (EÚ) 2019/459
         z 21. marca 2019,
         ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom ohľadom na situáciu v Egypte
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 270/2011 z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte (1), a najmä na jeho článok 12 ods. 4,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 21. marca 2011 prijala nariadenie (EÚ) č. 270/2011.

                     (2)

                     Do prílohy I by sa mali doplniť informácie o práve na obhajobu a práve na účinnú súdnu ochranu.

                     (3)

                     Príloha I k nariadeniu (EÚ) č. 270/2011 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) č. 270/2011 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. marca 2019

                  Za Radu

                  predseda

               G. CIAMBA

            (1)  Ú. v. EÚ L 76, 22.3.2011, s. 4.

            PRÍLOHA
            Príloha I k nariadeniu (EÚ) č. 270/2011 sa nahrádza takto:

                     „PRÍLOHA I
                     A.   Zoznam fyzických a právnických osôb, subjektov a orgánov podľa článku 2 ods. 1

                                 Meno
                                 (a prípadné prezývky)

                                 Identifikačné údaje

                                 Dôvody zaradenia do zoznamu

                                 1.

                                 Mohamed Hosni Elsayed Mubarak

                                 Bývalý prezident Egyptskej arabskej republiky
                                 Dátum narodenia: 4.5.1928
                                 muž

                                 Osoba, proti ktorej vedú egyptské orgány na základe Dohovoru OSN proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov.

                                 2.

                                 Suzanne Saleh Thabet

                                 Manželka Mohameda Hosniho Elsayeda Mubaraka, bývalého prezidenta Egyptskej arabskej republiky.
                                 Dátum narodenia: 28.2.1941
                                 žena

                                 Spriaznená s Mohamedom Hosnim Elsayedom Mubarakom, proti ktorému vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov.

                                 3.

                                 Alaa Mohamed Hosni Elsayed Mubarak

                                 Syn Mohameda Hosniho Elsayeda Mubaraka, bývalého prezidenta Egyptskej arabskej republiky
                                 Dátum narodenia: 26.11.1960
                                 muž

                                 Osoba, proti ktorej vedú egyptské orgány na základe Dohovoru OSN proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov.

                                 4.

                                 Heidy Mahmoud Magdy Hussein Rasekh

                                 Manželka Alaa Mohameda Hosniho Elsayeda Mubaraka, syna bývalého prezidenta Egyptskej arabskej republiky.
                                 Dátum narodenia: 5.10.1971
                                 žena

                                 Osoba, proti ktorej vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov a ktorá je spriaznená s Alaaom Mohamedom Hosnim Elsayedom Mubarakom.

                                 5.

                                 Gamal Mohamed Hosni Elsayed Mubarak

                                 Syn Mohameda Hosniho Elsayeda Mubaraka, bývalého prezidenta Egyptskej arabskej republiky
                                 Dátum narodenia: 28.12.1963
                                 muž

                                 Osoba, proti ktorej vedú egyptské orgány na základe Dohovoru OSN proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov.

                                 6.

                                 Khadiga Mahmoud El Gammal

                                 Manželka Gamala Mohameda Hosniho Elsayeda Mubaraka, syna bývalého prezidenta Egyptskej arabskej republiky.
                                 Dátum narodenia: 13.10.1982
                                 žena

                                 Osoba, proti ktorej vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov a ktorá je spriaznená s Gamalom Mohamedom Hosnim Elsayedom Mubarakom.

                                 15.

                                 Mohamed Zohir Mohamed Wahed Garrana

                                 Bývalý minister cestovného ruchu
                                 Dátum narodenia: 20.2.1959
                                 muž

                                 Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov.

                                 18.

                                 Habib Ibrahim Habib Eladli

                                 Bývalý minister vnútra
                                 Dátum narodenia: 1.3.1938
                                 muž

                                 Osoba, voči ktorej vedú egyptské orgány na základe Dohovoru OSN proti korupcii súdne konanie v súvislosti so zneužitím štátnych finančných prostriedkov.

                                 19.

                                 Elham Sayed Salem Sharshar

                                 Manželka Habiba Ibrahima Eladliho
                                 Date of birth: 23.1.1963
                                 žena

                                 Osoba, proti ktorej sa na základe Dohovoru Organizácie Spojených národov proti korupcii vedie súdne konanie v súvislosti so zneužitím štátnych finančných prostriedkov a ktorá je spriaznená s Habibom Ibrahimom Eladlim.

                           B.   Právo na obhajobu a právo na účinnú súdnu ochranu podľa egyptského práva:
                     Právo na obhajobu a právo na účinnú súdnu ochranu
                     Z článkov 54, 97 a 98 egyptskej ústavy, článkov 77, 78, 124, 199, 214, 271, 272 a 277 egyptského trestného poriadku a článkov 93 a 94 egyptského zákona o advokácii (zákon č. 17 z roku 1983) vyplýva, že podľa egyptského práva sa zaručujú tieto práva:

                                 —

                                 všetkým osobám podozrivým alebo obvineným z trestného činu:

                                             1.

                                             právo na súdne preskúmanie akéhokoľvek aktu alebo administratívneho rozhodnutia;

                                             2.

                                             právo obhajovať sa osobne alebo prostredníctvom obhajcu podľa vlastného výberu, alebo pokiaľ tieto osoby nemajú dostatok prostriedkov na zaplatenie obhajcu, aby sa im poskytol bezplatne, ak to záujmy spravodlivosti vyžadujú;

                                 —

                                 všetkým osobám obvineným z trestného činu:

                                             1.

                                             právo, aby boli bez meškania a v jazyku, ktorému rozumejú, podrobne oboznámené s povahou a dôvodom obvinenia vzneseného proti nim;

                                             2.

                                             právo mať primeraný čas a možnosti na prípravu svojej obhajoby;

                                             3.

                                             právo vypočúvať alebo dať vypočúvať svedkov proti sebe a dosiahnuť predvolanie a vypočúvanie svedkov vo svoj prospech za rovnakých podmienok ako svedkov proti sebe;

                                             4.

                                             právo mať bezplatnú pomoc tlmočníka, ak nerozumejú jazyku používanému pred súdom alebo týmto jazykom nehovoria.

                           Uplatňovanie práva na obhajobu a práva na účinnú súdnu ochranu
                     1.   Mohamed Hosni Elsayed Mubarak
                     Z informácií v spise Rady vyplýva, že právo na obhajobu a právo na účinnú súdnu ochranu pána Mubaraka boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Prvá vec
                     Pán Mubarak bol 27. júna 2013 spolu s ďalšími dvomi osobami obvinený zo zneužitia verejných finančných prostriedkov a 17. novembra 2013 sa začalo konanie na trestnom súde v Káhire. Súd 21. mája 2014 rozhodol o vine troch obžalovaných. Obžalovaní tento rozsudok napadli na kasačnom súde. Kasačný súd 13. januára 2015 rozhodnutie zrušil a nariadil obnovu konania. Počas tohto obnoveného konania 4. a 29. apríla 2015 strany vypovedali ústne a písomne. Trestný súd v Káhire 9. mája 2015 rozhodol o vine obžalovaných, nariadil vrátenie zneužitých finančných prostriedkov a úhradu pokuty. Na kasačný súd bolo 24. mája 2015 podané odvolanie. Kasačný súd 9. januára 2016 potvrdil rozhodnutia o vine. Obžalovaní 8. marca 2016 dosiahli urovnanie v rámci výboru expertov, ktorý bol zriadený výnosom predsedu vlády č. 2873 z roku 2015. Uvedené urovnanie schválil kabinet ministrov 9. marca 2016. Uvedené urovnanie generálny prokurátor nepredložil kasačnému súdu na konečné schválenie, pretože výbor expertov nebol príslušným výborom. Obžalovaní majú možnosť podať žiadosť o urovnanie príslušnému výboru, ktorým je Národný výbor pre vymáhanie majetku nachádzajúceho sa v zahraničí (NCRAA).
                     Druhá vec
                     Vyšetrovanie skutočností týkajúcich sa zneužitia verejných finančných prostriedkov alebo majetku stále prebieha. Rada nezistila nič, čo by nasvedčovalo tomu, že právo pána Mubaraka na obhajobu alebo jeho právo na účinnú súdnu ochranu neboli dodržané.
                     3.   Alaa Mohamed Hosni Elsayed Mubarak
                     Z informácií v spise Rady vyplýva, že právo na obhajobu a právo na účinnú súdnu ochranu pána Alaa Mubaraka boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Príkaz na zaistenie
                     Generálny prokurátor 28. februára 2011 vydal zákaz pánu Alaovi Mubarakovi a ďalším osobám nakladať s ich majetkom a finančnými prostriedkami v súlade s článkom 208a egyptského trestného poriadku, ktorý generálnemu prokurátorovi umožňuje zakázať obžalovanému, jeho manželke a deťom, aby nakladali so svojím majetkom, ak existuje akékoľvek podozrenie, že tento majetok bol protiprávne získaný v rámci trestných činov, ktoré spáchal obžalovaný. Príslušný trestný súd 8. marca 2011 potvrdil rozhodnutie o zákaze. Podľa zákonov Egyptskej arabskej republiky majú obžalovaní právo napadnúť rozhodnutie súdu o zákaze na tom istom súde. Pán Alaa Mubarak rozhodnutie z 8. marca 2011 nenapadol.
                     Prvá vec
                     Obžalovaný bol spolu s ďalšou osobou pridelený súdu (trestný súd v Káhire) 30. mája 2012. Súd 6. júna 2013 vec vrátil prokuratúre na ďalšie prešetrenie. Po uzavretí vyšetrovania sa vec znova vrátila súdu. Trestný súd v Káhire 15. septembra 2018 vyniesol rozsudok, v ktorom: i) požiadal výbor expertov, ktorý vymenoval, aby doplnil správu výboru expertov, ktorú súdu predložil v júli 2018; ii) nariadil zatknutie obžalovaných a iii) požiadal, aby sa obžalovaným odporučil Národný výbor pre vymáhanie majetku nachádzajúceho sa v zahraničí (NCRAA) na účely možného urovnania. Obžalovaní úspešne napadli zatýkací rozkaz a po návrhu na odvolanie súdnej komory sa vec pridelila inému súdnemu obvodu na preskúmanie skutkových podstát.
                     Druhá vec
                     Pán Alaa Mubarak bol 27. júna 2013 spolu s ďalšími dvomi osobami obvinený zo zneužívania verejných finančných prostriedkov a 17. novembra 2013 sa začalo konanie na trestnom súde v Káhire. Súd 21. mája 2014 rozhodol o vine troch obžalovaných. Obžalovaní tento rozsudok napadli na kasačnom súde. Kasačný súd 13. januára 2015 rozhodnutie zrušil a nariadil obnovu konania. Počas tohto obnoveného konania 4. a 29. apríla 2015 strany vypovedali ústne a písomne.
                     Trestný súd v Káhire 9. mája 2015 rozhodol o vine obžalovaných, nariadil vrátenie zneužitých finančných prostriedkov a úhradu pokuty. Na kasačný súd bolo 24. mája 2015 podané odvolanie. Kasačný súd 9. januára 2016 potvrdil rozhodnutia o vine. Obžalovaní 8. marca 2016 dosiahli urovnanie v rámci výboru expertov, ktorý bol zriadený výnosom predsedu vlády č. 2873 z roku 2015. Toto urovnanie schválil kabinet ministrov 9. marca 2016. Toto urovnanie generálny prokurátor nepredložil kasačnému súdu na konečné schválenie, pretože výbor expertov nebol príslušným výborom. Obžalovaní majú možnosť podať žiadosť o urovnanie príslušnému výboru, ktorým je Národný výbor pre vymáhanie majetku nachádzajúceho sa v zahraničí (NCRAA).
                     Tretia vec
                     Vyšetrovanie skutočností týkajúcich sa zneužitia verejných finančných prostriedkov alebo majetku stále prebieha. Rada nezistila nič, čo by nasvedčovalo tomu, že právo pána Alaa Mubaraka na obhajobu alebo jeho právo na účinnú súdnu ochranu neboli dodržané.
                     4.   Heidy Mahmoud Magdy Hussein Rasekhová
                     Z informácií v spise Rady vyplýva, že právo na obhajobu a právo na účinnú súdnu ochranu pani Rasekhovej boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Príkaz na zaistenie
                     Generálny prokurátor 28. februára 2011 vydal zákaz pani Rasekhovej a ďalším osobám nakladať s ich majetkom a finančnými prostriedkami v súlade s článkom 208a egyptského trestného poriadku, ktorý generálnemu prokurátorovi umožňuje zakázať obžalovanému, jeho manželke a deťom, aby nakladali so svojím majetkom, ak existuje akékoľvek podozrenie, že tento majetok bol protiprávne získaný v rámci trestných činov, ktoré spáchal obžalovaný. Príslušný trestný súd 8. marca 2011 potvrdil rozhodnutie o zákaze. Podľa zákonov Egyptskej arabskej republiky majú obžalovaní právo napadnúť rozhodnutie súdu o zákaze na tom istom súde. Pani Rasekhová rozhodnutie z 8. marca 2011 nenapadla.
                     Vec
                     Vyšetrovanie skutočností týkajúcich sa zneužitia verejných finančných prostriedkov alebo majetku stále prebieha. Rada nezistila nič, čo by nasvedčovalo tomu, že právo pani Rasekhovej na obhajobu alebo jej právo na účinnú súdnu ochranu neboli dodržané.
                     5.   Gamal Mohamed Hosni Elsayed Mubarak
                     Z informácií v spise Rady vyplýva, že právo na obhajobu a právo na účinnú súdnu ochranu pána Gamala Mubaraka boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Príkaz na zaistenie
                     Generálny prokurátor 28. februára 2011 vydal zákaz pánu Gamalovi Mubarakovi a ďalším osobám nakladať s ich majetkom a finančnými prostriedkami v súlade s článkom 208a egyptského trestného poriadku, ktorý generálnemu prokurátorovi umožňuje zakázať obžalovanému, jeho manželke a deťom, aby nakladali so svojím majetkom, ak existuje akékoľvek podozrenie, že tento majetok bol protiprávne získaný v rámci trestných činov, ktoré spáchal obžalovaný. Príslušný trestný súd 8. marca 2011 potvrdil rozhodnutie o zákaze. Podľa zákonov Egyptskej arabskej republiky majú obžalovaní právo napadnúť rozhodnutie súdu o zákaze na tom istom súde. Pán Gamal Mubarak rozhodnutie z 8. marca 2011 nenapadol.
                     Prvá vec
                     Pán Gamal Mubarak bol spolu s ďalšou osobou pridelený súdu (trestný súd v Káhire) 30. mája 2012. Súd 6. júna 2013 vec vrátil prokuratúre na ďalšie prešetrenie. Po uzavretí vyšetrovania sa vec znova vrátila súdu. Trestný súd v Káhire 15. septembra 2018 vyniesol rozsudok, v ktorom: i) požiadal výbor expertov, ktorý vymenoval, aby doplnil správu výboru expertov, ktorú súdu predložil v júli 2018; ii) nariadil zatknutie obžalovaných a iii) požiadal, aby sa obžalovaným odporučil Národný výbor pre vymáhanie majetku nachádzajúceho sa v zahraničí (NCRAA) na účely možného urovnania. Obžalovaní úspešne napadli zatýkací rozkaz a po návrhu na odvolanie súdnej komory sa vec pridelila inému súdnemu obvodu na preskúmanie skutkových podstát.
                     Druhá vec
                     Pán Gamal Mubarak bol 27. júna 2013 spolu s ďalšími dvomi osobami obvinený zo zneužívania verejných finančných prostriedkov a 17. novembra 2013 sa začalo konanie na trestnom súde v Káhire. Súd 21. mája 2014 rozhodol o vine troch obžalovaných. Obžalovaní tento rozsudok napadli na kasačnom súde. Kasačný súd 13. januára 2015 rozhodnutie zrušil a nariadil obnovu konania. Počas tohto obnoveného konania 4. a 29. apríla 2015 strany vypovedali ústne a písomne. Trestný súd v Káhire 9. mája 2015 rozhodol o vine obžalovaných, nariadil vrátenie zneužitých finančných prostriedkov a úhradu pokuty. Na kasačný súd bolo 24. mája 2015 podané odvolanie. Kasačný súd 9. januára 2016 potvrdil rozhodnutia o vine. Obžalovaní 8. marca 2016 dosiahli urovnanie v rámci výboru expertov, ktorý bol zriadený výnosom predsedu vlády č. 2873 z roku 2015. Toto urovnanie schválil kabinet ministrov 9. marca 2016. Toto urovnanie generálny prokurátor nepredložil kasačnému súdu na konečné schválenie, pretože výbor expertov nebol príslušným výborom. Obžalovaní majú možnosť podať žiadosť o urovnanie príslušnému výboru, ktorým je Národný výbor pre vymáhanie majetku nachádzajúceho sa v zahraničí (NCRAA).
                     Tretia vec
                     Vyšetrovanie skutočností týkajúcich sa zneužitia verejných finančných prostriedkov alebo majetku stále prebieha. Pán Gamal Mubarak bol vypočutý v rámci vyšetrovacieho konania. Rada nezistila nič, čo by nasvedčovalo tomu, že právo pána Gamala Mubaraka na obhajobu alebo jeho právo na účinnú súdnu ochranu neboli dodržané.
                     6.   Khadiga Mahmoud El Gammalová
                     Z informácií v spise Rady vyplýva, že právo na obhajobu a právo na účinnú súdnu ochranu pani El Gammalovej boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Príkaz na zaistenie
                     Generálny prokurátor 28. februára 2011 vydal zákaz pani Khadige El Gammalovej a ďalším osobám nakladať s ich majetkom a finančnými prostriedkami v súlade s článkom 208a egyptského trestného poriadku, ktorý generálnemu prokurátorovi umožňuje zakázať obžalovanému, jeho manželke a deťom, aby nakladali so svojím majetkom, ak existuje akékoľvek podozrenie, že tento majetok bol protiprávne získaný v rámci trestných činov, ktoré spáchal obžalovaný. Príslušný trestný súd 8. marca 2011 potvrdil rozhodnutie o zákaze. Podľa zákonov Egyptskej arabskej republiky majú obžalovaní právo napadnúť rozhodnutie súdu o zákaze na tom istom súde. Pani El Gammalová rozhodnutie z 8. marca 2011 nenapadla.
                     Vec
                     Vyšetrovanie skutočností týkajúcich sa zneužitia verejných finančných prostriedkov alebo majetku stále prebieha. Rada nezistila nič, čo by nasvedčovalo tomu, že právo pani El Gammalovej na obhajobu alebo jej právo na účinnú súdnu ochranu neboli dodržané.
                     15.   Mohamed Zohir Mohamed Wahed Garrana
                     Z informácií v spise Rady vyplýva, že právo na obhajobu a právo na účinnú súdnu ochranu pána Garrana boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Vec
                     Vyšetrovanie skutočností týkajúcich sa zneužitia verejných finančných prostriedkov alebo majetku stále prebieha. Rada nezistila nič, čo by nasvedčovalo tomu, že právo pána Garrana na obhajobu alebo jeho právo na účinnú súdnu ochranu neboli dodržané.
                     18.   Habib Ibrahim Habib Eladli
                     Z informácií v spise Rady vyplýva, že právo na obhajobu a právo na účinnú súdnu ochranu pána Eladliho boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Vec
                     Vyšetrujúci sudca pridelil prípad pána Eladliho, ktorý bol obvinený zo zneužívania verejných finančných prostriedkov, príslušnému súdu. Uvedený súd 7. februára 2016 rozhodol, že majetok pána Eladliho, jeho manželky a maloletého syna by sa mal zmraziť. Na základe tohto rozhodnutia súdu generálny prokurátor 10. februára 2016 vydal príkaz na zaistenie v súlade s článkom 208a egyptského trestného poriadku, ktorý generálnemu prokurátorovi umožňuje zakázať obžalovanému, jeho manželke a deťom, aby nakladali so svojím majetkom, ak existuje akékoľvek podozrenie, že tento majetok bol protiprávne získaný v rámci trestných činov, ktoré spáchal obžalovaný. Podľa zákonov Egyptskej arabskej republiky majú obžalovaní právo napadnúť rozhodnutie súdu o zákaze na tom istom súde. Súd 15. apríla 2017 rozhodol o vine obžalovaného. Obžalovaný tento rozsudok napadol na kasačnom súde, ktorý 11. januára 2018 rozhodnutie zrušil a nariadil obnovu konania. Nové súdne konanie stále prebieha.
                     19.   Elham Sayed Salem Sharsharová
                     Z informácií v spise Rady vyplýva, že právo na obhajobu a právo na účinnú súdnu ochranu pani Sharsharovej boli dodržané v trestnom konaní, z ktorého Rada vychádzala. Vyplýva to najmä z týchto skutočností:
                     Príkaz na zaistenie
                     Vyšetrujúci sudca pridelil prípad manžela pani Sharsharovej, ktorý bol obvinený zo zneužívania verejných finančných prostriedkov, príslušnému súdu. Uvedený súd 7. februára 2016 rozhodol, že majetok jej manžela, jej vlastný majetok a majetok ich maloletého syna by sa mal zmraziť. Na základe tohto rozhodnutia súdu generálny prokurátor 10. februára 2016 vydal príkaz na zaistenie v súlade s článkom 208a egyptského trestného poriadku, ktorý generálnemu prokurátorovi umožňuje zakázať obžalovanému, jeho manželke a deťom, aby nakladali so svojím majetkom, ak existuje akékoľvek podozrenie, že tento majetok bol protiprávne získaný v rámci trestných činov, ktoré spáchal obžalovaný. Podľa zákonov Egyptskej arabskej republiky majú obžalovaní právo napadnúť rozhodnutie súdu o zákaze na tom istom súde. Pani Sharsharová rozhodnutie súdu nenapadla.

               “


title: Vykonávacie nariadenie Komisie (EÚ) 2019/537 z 28. marca 2019, ktorým sa do registra chránených označení pôvodu a chránených zemepisných označení zapisuje názov [„Странджански манов мед“ (Strandzhanski manov med)/„Maнов мед от Странджа“ (Manov med ot Strandzha) (CHOP)]

text:
                  2.4.2019

                  SK

                  Úradný vestník Európskej únie

                  L 93/1

         VYKONÁVACIE NARIADENIE KOMISIE (EÚ) 2019/537
         z 28. marca 2019,
         ktorým sa do registra chránených označení pôvodu a chránených zemepisných označení zapisuje názov [„Странджански манов мед“ (Strandzhanski manov med)/„Maнов мед от Странджа“ (Manov med ot Strandzha) (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Bulharska o zápis názvu „Странджански манов мед“ (Strandzhanski manov med)/„Maнов мед от Странджа“ (Manov med ot Strandzha) do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Странджански манов мед“ (Strandzhanski manov med)/„Maнов мед от Странджа“ (Manov med ot Strandzha) by sa mal zapísať do registra,

               PRIJALA TOTO NARIADENIE:

            Článok 1
            Názov „Странджански манов мед“ (Strandzhanski manov med)/„Maнов мед от Странджа“ (Manov med ot Strandzha) (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.4. Iné výrobky živočíšneho pôvodu (vajcia, med, rôzne mliečne výrobky okrem masla atď.), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. marca 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 449, 13.12.2018, s. 11.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).